b'\n_START_ARTICLE_\nRotterdam\n_START_PARAGRAPH_\nRotterdam je pristani\xc5\xa1ko mesto in ob\xc4\x8dina v nizozemski provinci Ju\xc5\xbena Holandija. Pristani\xc5\xa1\xc4\x8de Rotterdam je najve\xc4\x8dje pristani\xc5\xa1\xc4\x8de v Evropi in drugo najbolj zaposleno na svetu. Mesto je bilo ustanovljeno ob reki Nieuwe Maas._NEWLINE_Ime izhaja iz manj\xc5\xa1ega jezu na reki Rotte, ki se zdru\xc5\xbei s Nieuwe Maas v sredi\xc5\xa1\xc4\x8du mesta. _NEWLINE_1. januarja 2006 je imela ob\xc4\x8dina povr\xc5\xa1ino 304,22 km\xc2\xb2 (od tega 206,44 km\xc2\xb2 kopnega), kjer je \xc5\xbeivelo 588.500 prebivalcev. Sama ob\xc4\x8dina poleg Rotterdama zajema \xc5\xa1e naslednja naselja: Beverwaard, Charlois (vklju\xc4\x8duje Heijplaat), Delfshaven, Feijenoord, Hillegersberg-Schiebroek, Hoek van Holland, Hoogvliet, IJsselmonde, Kralingen-Crooswijk, Noord, Overschie, Pernis, Prins Alexander ter tudi industrijsko-pristani\xc5\xa1ka obmo\xc4\x8dja: Botlek, Eemshaven, Europoort, Maasvlakte, Spaanse Polder, Vondelingenplaat in Waalhaven. _NEWLINE_Mesto ima univerzo (Erazmus Univerza Rotterdam) in drugo najve\xc4\x8dje letali\xc5\xa1\xc4\x8de v dr\xc5\xbeavi (Letali\xc5\xa1\xc4\x8de Rotterdam).'